Rivera es distancia de Valls i diu que els regidors de Ciutadans no donaran suport a Colau
El líder de Ciutadans, Albert Rivera, ha assegurat en una entrevista a Telecinco que els tres regidors de Ciutadans 'que són militants' no oferiran gratuïtament cap suport a Ada Colau que en faciliti la investidura perquè 'és independentista, té un llaç groc a l'ajuntament i l'1 d'octubre va facilitar les urnes'. Rivera ha fet així la distinció entre els regidors del grup municipal que són del seu partit dels altres tres —Manuel Valls, Celestino Corbacho i Eva Parera—, que són independents. Rivera ha dit que, abans de Colau, prefereix el candidat a la batllia del PSC, Jaume Collboni. Sobre si Ciutadans es va equivocar en ajudar a bastir la plataforma que lidera Manuel Valls, Rivera ha considerat que 'es va fer el correcte' a fi d'aglutinar el vot espanyolista en una candidatura, si bé ha admès que el problema va ser 'créixer menys del que esperaven'. I per això, ha dit, 'farem oposició i estarem vigilants al que faci el futur alcalde de Barcelona', perquè al nacionalisme no cal donar-li 'ni aigua'.
A qui no oferiran suport els tres regidors de Ciutadans?
Ada Colau